CELEX: 62009CA0066
Language: et
Date: 2010-09-02 00:00:00
Title: Kohtuasi C-66/09: Euroopa Kohtu (teine koda) 2. septembri 2010 . aasta otsus (Lietuvos Aukščiausiasis Teismas (Leedu Vabariik) eelotsusetaotlus) — Kirin Amgen, Inc. versus Lietuvos Respublikos valstybinis patentų biuras (Patendiõigus — Ravimpreparaadid — Määrus (EMÜ) nr 1768/92 — Artiklid 7 ja 19 ning artikli 19a punkt e — Ravimite täiendava kaitse tunnistus — Selle tunnistuse taotlemise tähtaeg)

23.10.2010   
            
            
               ET
            
            
               Euroopa Liidu Teataja
            
            
               C 288/11
            
         
      Euroopa Kohtu (teine koda) 2. septembri 2010. aasta otsus (Lietuvos Aukščiausiasis Teismas (Leedu Vabariik) eelotsusetaotlus) — Kirin Amgen, Inc. versus Lietuvos Respublikos valstybinis patentų biuras
      (Kohtuasi C-66/09) (1)
      
      (Patendiõigus - Ravimpreparaadid - Määrus (EMÜ) nr 1768/92 - Artiklid 7 ja 19 ning artikli 19a punkt e - Ravimite täiendava kaitse tunnistus - Selle tunnistuse taotlemise tähtaeg)
      (2010/C 288/17)
      Kohtumenetluse keel: leedu
      
         Eelotsusetaotluse esitanud kohus
      
      Lietuvos Aukščiausiasis Teismas
      
         Põhikohtuasja pooled
      
      
         Hageja: Kirin Amgen, Inc.
      
         Kostja: Lietuvos Respublikos valstybinis patentų biuras
      
         Menetluses osales: Amgen Europe BV
      
         Ese
      
      Eelotsusetaotlus — Lietuvos Aukščiausiasis Teismas — Nõukogu 18. juuni 1992. aasta määruse (EMÜ) nr 1768/92 ravimite täiendava kaitse tunnistuse kasutuselevõtu kohta (EÜT L 182, lk 1; ELT eriväljaanne 13/11, lk 200) artikli 3 punkti b, artikli 7 lõike 1, artikli 13 lõike 1 ning artiklite 19 ja 23 tõlgendamine — Euroopa patendi omanikust ja ühenduse meditsiinitoote müügiloa hoidjast äriühing, kes on esitanud vastava meditsiinitoote osas taotluse täiendava kaitse tunnistuse saamiseks — Täiendava kaitse tunnistuse taotluse esitamise tähtaja alguskuupäeva kindlaksmääramine — Müügiloa väljastamise kuupäev või kõnealuse määruse jõustumise kuupäev Leedu jaoks Euroopa Liiduga ühinemise järel
      
         Resolutsioon
      
      Nõukogu 18. juuni 1992. aasta määruse (EMÜ) nr 1768/92 (ravimite täiendava kaitse tunnistuse kasutuselevõtu kohta, muudetud aktiga Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta) artiklit 7 ja artikli 19a punkti e tuleb tõlgendada nii, et need normid ei võimalda toote suhtes kehtiva aluspatendi omanikul taotleda Leedu pädevatelt ametiasutustelt täiendava kaitse tunnistuse väljastamist kuuekuulise tähtaja jooksul, mis hakkas kulgema Leedu Vabariigi ühinemisest Euroopa Liiduga ehk 1. maist 2004, kui rohkem kui kuus kuud enne ühinemist saadi vastavale tootele meditsiinitoote müügiluba vastavalt nõukogu 22. juuli 1993. aasta määrusele (EMÜ) nr 2309/93 (milles sätestatakse ühenduse kord inimtervishoius ja veterinaarias kasutatavate ravimite lubade andmise ja järelevalve kohta ning millega asutatakse Euroopa Ravimihindamisamet), ent Leedus samale tootele müügiluba ei saadud.
      
         (1)  ELT C 90, 18.4.2009.